Diari Oficial de la Generalitat Valenciana


Sumari del DOGV 4937, del 02-02-2005 (2005/663)

RESOLUCIÓ de 26 de novembre de 2004, del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de 30 d'abril de 2004, i es declara definitivament aprovat el Pla parcial sector PPR-4 d'Alginet.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4937

Data del DOGV
:   02-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/663


Data del document
:   26-11-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alginet
    * pla d'urbanisme

RESOLUCIÓ de 26 de novembre de 2004, del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de 30 d'abril de 2004, i es declara definitivament aprovat el Pla parcial sector PPR-4 d'Alginet. [2005/X663]
  
Una vegada esmenades les deficiències a què es refereix l'Acord de la Comissió Territorial d'Urbanisme de València de data 30 d'abril del 2004, relatiu al Pla parcial del sector PPR-4 d'Alginet, i de conformitat amb el que s'ha ordenat en la Resolució del director general de Planificació i Ordenació Territorial de data 26 de novembre de 2004, per la qual es declara definitivament aprovat aquest pla parcial, es publica l'esmentat acord:
  
?La Comissió Territorial d'Urbanisme de València, en la sessió del 30 d'abril de 2004, va adoptar l'acord següent:
  
Vist l'expedient remés per l'Ajuntament d'Alginet referit al Pla parcial de millora de la unitat d'execució UER 4.1 del Pla parcial PPR4 del sòl urbanitzable de la població i d'acord amb els següents:
  
Antecedents
  
Primer. El projecte es va sotmetre a informació pública mitjançant una resolució de l'Alcaldia de data 5 de maig de 2003, i s'ha anunciat en el DOGV de data 27 de maig del 2003 i en el diari Levante de data 15 de maig de 2003, i en aquest període d'informació pública s'hi han presentat 8 al·legacions.
  
Després del pertinent període d'exposició pública, es va ser aprovat provisionalment pel Ple de l'Ajuntament en sessió de 31 de juliol de 2003.
  
Segon. La documentació del Pla parcial inclou la memòria informativa, memòria justificativa, plànols d'informació i plànols d'ordenació.
  
Tercer. L'objecte del projecte és la modificació de l'ordenació detallada del Pla parcial inicial del sector PPR4, tenint en compte que aquesta modificació només es realitza sobre la unitat d'execució UER-1 mantenint la UER2 i la UER3 sense canvis. A més, es permuta la parcel·la dotacional educativa ED-11 per la parcel·la d'espai lliure PEL-2.
  
Per a això, es proposa un pla parcial de millora que modifica els aspectes següents:
  
L'ordenació de les parcel·les edificables ja que en l'actualitat es disposa l'ordenació que es va incloure en un pla parcial anterior al Pla general de la població aprovat l'any 1997, on es pretenia que sobre la zona es desenvolupara una tipologia de zona residencial tipus ciutat jardí.
  
Amb aquest pla parcial es pretén mantenir la tipologia d'eixamplament amb un sistema d'ordenació per alineació a vial que és el que es dóna en aquesta part de la població.
  
La permuta entre la parcel·la ED-11, dotacional educativa i la PEL-2, espais lliures.
  
Quart. Durant la tramitació de l'expedient s'han sol·licitat els següents informes sectorials:
  
Conselleria de Cultura i Educació. Àrea d'Infraestructures de la Direcció General de Règim Econòmic.
  
Confederació Hidrogràfica del Xúquer.
  
Ferrocarrils de la Generalitat Valenciana.
  
Conselleria de Sanitat.
  
Ajuntament d'Alginet respecte de la justificació de capacitat i suficiència de la xarxa d'abastiment d'aigua i depuració d'aigües residuals.
  
Cinqué. Alginet disposa de Pla general aprovat definitivament per acord de la Comissió Territorial d'Urbanisme de dates 26 de juny de 1997.
  
Sisé. La Comissió Informativa de la Comissió Territorial d'Urbanisme de València, en sessió celebrada el 21 d'abril del 2004, va emetre un informe relatiu al projecte que ens ocupa, complint així el que preceptua l'article. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix l'article 52 de la Llei 6/1994, de 15 de novembre, de la Generalitat Valenciana, reguladora de l'activitat urbanística.
  
Segon. El resultat de l'evacuació d'informes sectorials és el següent:
  
- En data 2 de desembre del 2003 la Direcció de Patrimoni de Ferrocarrils de la Generalitat Valenciana emet un informe de caràcter desfavorable i s'han d'esmenar els aspectes següents:
  
En la zona de domini públic no es podrà realitzar cap tipus d'obres, exceptuant la transformació del terreny en zona enjardinada.
  
L'ordenació s'ha d'adaptar al Projecte constructiu de la Direcció General de Transports relatiu a supressió del pas a nivell ALG-2 situat en el punt quilomètric 47/763 de la línia 1 de FGV València-Castelló de la Ribera al terme municipal d'Alginet.
  
Només es podran instal·lar lluminàries, en el vial tocant a la línia ferroviària, en la part de la calçada on s'ubiquen les edificacions.
  
S'haurà de construir un tanca de protecció de la línia ferroviària que anirà a càrrec del sector.
  
En data 10 de desembre de 2003 s'emet un informe desfavorable per part de la Direcció General de Transports de la Conselleria d'Infraestructures i Transport i s'han d'esmenar els aspectes següents:
  
Cal grafiar correctament les línies de delimitació de les diferents zones de protecció de la línia ferroviària (domini públic 8 m, servitud 20 m i afecció 50 m), prenent com a origen l'aresta exterior. S'ha de corregir el plànol 10, Afeccions. La zona de domini públic ha de formar part de la xarxa primària, i es recull així en els plànols d'ordenació.
  
L'ordenació s'ha d'adaptar al Projecte constructiu de la Direcció General de Transports relatiu a la supressió del pas a nivell ALG-2 situat en el punt quilomètric 47/763 de la línia 1 de FGV València-Castelló de la Ribera al terme municipal d'Alginet.
  
En data 11 de desembre del 2003 s'emet un informe de l'empresa Egevasa en el qual s'indica que les noves demandes generades per l'actuació són assumibles i això no comporta cap deteriorament en la qualitat actual de l'aigua.
  
En data 15 de desembre del 2003 s'emet un informe favorable per part de l'Àrea d'Infraestructures de la Direcció General de Règim Econòmic de la Conselleria de Cultura i Educació.
  
En data 23 de gener del 2004 s'emet un informe per part de l'Entitat de Sanejament d'Aigües Residuals de la C.V. indicant la viabilitat del tractament de les aigües residuals del sector en l'EDAR d'Albufera Sud sempre que es complisquen les condicions següents:
  
En el seu dia se l'urbanitzador sol·licitarà la connexió efectiva de les obres de l'actuació a les infraestructures públiques de sanejament.
  
L'abocament generat haurà de complir els límits d'abocament establits en l'Ordenança municipal d'abocaments o, si no n'hi ha, en el Model d'ordenança d'abocaments de l'Entitat de Sanejament d'Aigües Residuals de la C.V.
  
Amb anterioritat a l'execució de la connexió s'haurà d'ingressar la quantitat de 94.950 euros a l'Entitat de Sanejament a l'efecte del qual haurà d'establir-se l'oportú conveni entre l'Entitat de Sanejament i l'Ajuntament d'Alginet.
  
Tercer. Les alteracions més significatives respecte del planejament vigent queden resumides en el quadre següent:
  
Els estàndards aplicables són els establits en el Decret 201/1998, de 15 de desembre, que aprova el Reglament de planejament de la Comunitat Valenciana.
  
En el següent quadre es realitza aquesta comprovació:
  
Per tant, s'entén complit també l'art. 17 de l'annex del RPCV respecte del compliment d'estàndards dotacionals ja que tant en l'antiga ordenació com en la nova es compleixen els esmentats estàndards.
  
Quart. Les normes urbanístiques del Pla parcial assumeixen les ordenances i normativa urbanística corresponent a la zona d'ordenació d'eixamplament que s'estableix en el Pla general de la població.
  
Cinqué. S'observa la inclusió en l'àmbit del sector de la zona de domini públic pertanyent a la línia ferroviària València-Castelló de la Ribera quan el sòl que disposa d'aquesta qualificació ha de ser considerat xarxa primària i quedar fora de qualsevol delimitació sectorial alhora que no pot, per definició, generar edificabilitat ?aprofitament privat?. Per tant, s'haurà d'excloure aquesta franja de terreny de l'àmbit.
  
Sisé. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans parcials modificatius de l'ordenació estructural, de municipis de menys de 50.000 habitants, de conformitat amb el que disposa l'article 54.2.B de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en sessió celebrada el 30 d'abril del 2004, acorda:
  
- Supeditar l'aprovació definitiva del Pla parcial de millora de la unitat d'execució UER4.1 del sector PPR4 d'Alginet, fins que es procedisca a:
  
- Coordinar l'ordenació amb el Projecte constructiu de la Direcció General de Transports relatiu a la supressió del pas a nivell ALG-2 situat al punt quilomètric 47/763 de la línia 1 de FGV València-Castelló de la Ribera al terme municipal d'Alginet.
  
- Grafiar correctament les zones de protecció de la línia ferroviària, deixant com a xarxa primària exterior a l'àmbit delimitat la zona de domini públic.
  
Com els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental d'aquesta correcció. L'article 9.b) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana atribueix a la directora general de Planificació i Ordenació Territorial la facultat de verificar el compliment de l'acord adoptat i, verificat açò, ordenar la publicació de l'aprovació definitiva, de conformitat amb el que estableix l'article 41 de la Llei reguladora de l'activitat urbanística.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de rebut de la present notificació.
  
Tot això sense perjudici que puguen exercir qualsevol altre recurs o acció que estime oportú?.
  
Amb data 23 de novembre del 2004 pels Serveis Tècnics del Servei Territorial de Planificació i Ordenació Territorial és examinada la documentació presentada per l'Ajuntament d'Alginet el 15 de novembre del 2004 i s'informa favorablement aquesta, i es considera complit l'Acord de la Comissió Territorial d'Urbanisme de València de data 30 d'abril del 2004.
  
Vista la legislació urbanística aplicable, com també la Llei de règim jurídic de les administracions públiques i del procediment administratiu comú i la resta de preceptes de concordant aplicació,
  
El director general de Planificació i Ordenació Territorial considera aprovat definitivament el Pla parcial sector PPR-4 d'Alginet.
  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de rebut de la present notificació.
  
Tot això sense perjudici que es puga exercir qualsevol altre recurs o acció que s'estime oportú.